《秋慨听雨旅思无聊戏作喜雨愁霖两章觉悲喜由人非关雨也因之有悟 其二》
明代·邓云霄

萧条梧叶雨中疏，有客悲秋感慨馀。流水百年看逝者，寒灯五慨叹归欤。

飘摇雁帛沉乡信，警急狼烟报羽书。自笑无能同烛武，欲将勋业问樵渔。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。